ड्राग्सनिफ्राय उदां आसाम मावथांखिजों आसामनि गुबुन गुबुन जिल्लाफोराव ड्राग्सनि हेंथायै संदानना गोबां बिबांनि ड्राग्स हारि फेग्रा मुवा आसाम पुलिस बिफाना जब्द’ खालामनो हादों । बे जब्द’ खालामनाय ड्राग्सफोरखौ ससियेल मेडिआआव सोंलु खालामनायखौ नुनो मोनदोंमोन । मा खालामदों बे हमनाय ड्राग्सफोरखौ ? दिनै आसामनि पुलिस बिफान, आसाम सोरखार लोगो नांना हमनो हानाय ड्राग्सफोरखौ सावदों ।दिनै डिफुआव 11.88 के.जि मरफिनि, 2.89 के. जि क्राइस्तेल मेट , 3.47 के जि हिर’इन 10.291 के जि केननाबिस आरो 2,03,384 टेब्लेटफोरखौ आसामनि गिबि मन्त्री ड° हिमन्त बिस्व सर्माआ गावनि आखायजोंनो सावबाय । दासिम 874 केस, 1493 ड्राग्स फालांगि हमबाय, कमैबो 163 कौटि रां जब्द’ खालामबाय ।मानिनां लेंङाइ बुंथिगिरि ड° मुमल ममिन , एम एल ए, आरो KAAC नि CEM तुलिराम रंगहं आरो जायगानि मावफुं सोद्रोमा आरो MAC फोरा बे ड्राग्स सावनाय हाबाफारियाव बाहागो लादोंमोन ‌।